# Grand Palais Éphémère

El Grand Palais éphémère (en català, Gran Palau Efímer) és una sala d'exposicions temporal situada a París sobre del Camp de Mart, concebuda i realitzada per l'empresa GL Events amb l'arquitecte Jean-Michel Wilmotte.

## Història

L'edifici va ser construït davant de la torre Eiffel, al Camp de Mart, amb l'objectiu d'acollir exposicions i esdeveniments culturals durant les obres de renovació del Grand Palais projectades per la Réunion des Musées Nationaux, que havien començat el març del 2021 amb una durada prevista d'aproximadament tres anys. Aquest recinte de 10 000 m$^2$ va ser completat el maig de 2021, i també es va preveure el seu ús durant els Jocs Olímpics d'Estiu de 2024. El Grand Palais éphémère va obrir les portes el 12 de juny de 2021.
El 12 de juliol de 2021, Emmanuel Macron es va adreçar als francesos des del Grand Palais éphémère per anunciar les noves mesures per fer front a la pandèmia de COVID-19 per l'esclat de la variant Delta; com van ser l'extensió del passi sanitari i l'obligació de la vacunació entre els cuidadors.
El Grand Palais éphémère, també anomenat Arena Champ de Mars, acollirà les proves de lluita i de judo dels Jocs Olímpics d'estiu de 2024.
L'empresa GL Events és la concessionària del Grand Palais éphémère. Va encarregar-se de la concepció i la seva construcció, en gestiona el manteniment i s'encarregarà de la revenda de l'edifici.

## Construcció

La construcció de fusta, amb un cost de 40 milions d'euros, va ser resultat d'un concurs públic encarregat per la Réunion des Musées Nationaux i del Comitè d'organització dels Jocs olímpics i paralímpics d'estiu de 2024, que van confiar la concessió a l'empresa GL Events.
L'edifici en forma de creu, d'una longitud de 145 metres per una amplada de 130 metres, culmina als 20 metres d'alçada. El seu marc corbat de fusta va ser prefabricat en un taller abans de ser muntat in situ. Els 44 arcs estructurals, dissenyats en fusta laminada d'avet, funcionen en compressió per minimitzar la massa de fusta emprada, i són completats per elements de vidre i de formigó. L'estructura està recoberta d'una doble pell inclosa una capa d'EFTE.
L'edifici serà desmuntat l'any 2024. Està dissenyat per ser revenut per peces. Segons l'arquitecte, alguns municipis ja han adquirit diferents elements de l'edifici.

## Finançament

S'estima en 40 milions d'euros el cost de construcció de l'edifici. Segons el promotor de l'operació, el finançament és íntegrament cobert pels beneficis del lloguer del Grand Palais i pels Jocs Olímpics.

## Esdeveniments organitzats

* El juliol de 2021, va acollir la 10a edició del fòrum dels enginyers i arquitectes de la fusta en el Forum International Bois Construction.
* Des del 2021, organitza anualment el Palais augmenté, el primer festival dedicat a la creació artística en realitat augmentada.
* A l'octubre de 2021 hi té lloc la Fira internacional d'art contemporani (FIAC).
* A finals de 2022 i fins al 9 de gener de 2023, la marca de moda francesa Chanel hi fa el seu «Grand numéro».
* Del 21 al 23 d'abril de 2023, el festival del llibre hi va organitzar el seu esdeveniment anual.
* Del 18 al 22 d'octubre de 2024: Paris+ per Art Basel
* Del 3 al 7 d'abril de 2024 : Art Paris 2024.

## Galeria

* Entrada del Grand Palais Éphémère.
* Entrada
* Grand Palais Éphémère (vist des de l'esquerra).
* Grand Palais Èphémère (vist des de la dreta).
* Auditori efímer instal·lat en el sí del Grand Palais éphémère per al 10è Forum international Bois Construction.

## Referències

* ↑ Jérémie Laurent-Kaysen. «Le "Grand Palais Éphémère" prêt à ouvrir fin mars : visite du chantier avec son concepteur, l'architecte Jean-Michel Wilmotte», 14-01-2021..
* ↑ Stéphane Dreyfus. «À Paris, le Grand Palais éphémère se dévoile», 07-04-2021..
* ↑ Eric Le Mitouard. «Paris : voici à quoi ressemblera le Grand Palais éphémère», 09-10-2019..
* ↑ Eric Le Mitouard. «Paris : les gros travaux sont lancés au Grand Palais», 09-03-2021..
* 1 2 3 «Le Grand Palais Ephémère est livré», 07-05-2021..
* ↑ Marion Kindermans. «Le Grand Palais prend racine (provisoirement) au Champ-de-Mars», 06-01-2021..
* ↑ Cédric Pietralunga. «Le Grand Palais éphémère en ordre de marche sur le Champ-de-Mar», 07-05-2021..
* ↑ «Allocution d'Emmanuel Macron : qu'est-ce que le Grand Palais éphémère, d'où le président s'est exprimé ?». [Consulta: 8 agost 2021]..
* ↑ «Adresse aux Français.». [Consulta: 8 agost 2021]..
* ↑ Sandrine Lefèvre. «Paris 2024 : les derniers détails de la carte des sites de compétition», 05-10-2018..
* ↑ Marie-Anne Kleiber. «Paris : derniers réglages avant la livraison du Grand Palais éphémère», 20 avril 2021..
* 1 2 «Grand Palais Éphémère» (en francès). Wilmotte & Associés. [Consulta: 18 juliol 2024].
* 1 2 Stéphane Dreyfus. «Le Grand Palais (éphémère) s'installe au pied de la Tour Eiffel», 17-05-2020..
* ↑ PASCAL NGUYÊN. «Tendance bois pour le Grand Palais», 02-03-2021..
* 1 2 3 AFP. «Sur le Champ de mars, le Grand Palais éphémère en bois de l'architecte Wilmotte», 04-05-2021..
* 1 2 Jérémie Laurent-Kaysen. «Le "Grand Palais Éphémère" prêt à ouvrir fin mars : visite du chantier avec son concepteur, l'architecte Jean-Michel Wilmotte», 13-01-2021..
* ↑ Claire Bommelaer et Béatrice de Rochebouët. «Le Grand Palais éphémère prêt à ouvrir ses portes», 06-05-2021..
* ↑ Birgit Gruber. «Holzskelett am Fuße des Eiffelturms», 30-03-2021..
* ↑ «Le Grand Palais Éphémère lance la création artistique en réalité augmentée», 18-06-2021. [Consulta: 4 juny 2024].
* ↑ «Festival Palais Augmenté : le corps virtuel dans tous ses états», 19-06-2023. [Consulta: 4 juny 2024].
* ↑ Olivier Culmann. «La Fiac perdure au Grand Palais éphémère», 23-10-2021. [Consulta: 2 décembre 2021]..
* ↑ «Une expérience immersive au cœur des parfums Chanel» (en francès). Le Monde, 25-12-2022..
* ↑ «Paris, centre du monde de l'art contemporain avec Paris+ par Art Basel», 19-10-2023. [Consulta: 7 abril 2024].
* ↑ «Au Grand Palais éphémère, la foire Art Paris monte encore en gamme» (en francès). Le Monde.